
«Հայաստանի Հանրապետության 2021 թվականի պետական բյուջեի մասին» օրենքում վերաբաշխում և Հայաստանի Հանրապետության կառավարության 2020 թվականի դեկտեմբերի 30-ի N 2215-Ն որոշման մեջ փոփոխություններ կատարելու մասին
	ՀՀ ֆինանսների նախարարություն

	15.11.2021 

	
	/01/8-3/18606-2021

	Ուսումնասիրելով Ձեր 11.11.2021թ. N ՄՆ//43646-2021 գրությամբ ներկայացված «Հայաստանի Հանրապետության 2021 թվականի պետական բյուջեի մասին» Հայաստանի Հանրապետության օրենքում վերաբաշխում և Հայաստանի Հանրապետության կառավարության 2020 թվականի դեկտեմբերի 30-ի N 2215-Ն որոշման մեջ փոփոխություններ և լրացումներ կատարելու մասին» ՀՀ կառավարության որոշման նախագիծը (այսուհետ` Նախագիծ), որով նախատեսվում ՀՀ կառավարության պահուստային ֆոնդից տրամադրել 52,0 մլն դրամ՝ Ադրբեջանի կողմից 2020 թվականի սեպտեմբերի 27-ին սանձազերծված ռազմական գործողությունների հետևանքով անհայտ կորած զինծառայողների ընտանիքներին դրամական աջակցություն տրամադրելու նպատակով, առաջարկում ենք հետևյալ.
	







	        Նախագծի NN 3, 4 հավելվածներում խմբագրել 1205 և 1139 ծրագրերի 12018 և 11001 միջոցառումների «Միջոցառման տեսակը» տողերը՝  համապատասխանաբար «ՀՀ կառավարության պահուստային ֆոնդ» բառերը փոխարինելով «Տրանսֆերտների տրամադրում» բառերով, իսկ «Ծառայության մատուցում» բառերը փոխարինելով «Ծառայությունների մատուցում» բառերով:
	Ընդունվել է, խմբագրվել է։

	       Նախագծի N 4 հավելվածում անհրաժեշտ է ճշտել 1205 ծրագրի «Միջոցառման դասիչը», «Միջոցառման անվանումը», «Միջոցառման նկարագրությունը» և «Շահառուների ընտրության չափանիշները» տողերը:
	Ընդունվել է, խմբագրվել է։

	Միաժամանակ, Նախագծին կից հիմնավորման մեջ նշվում է, որ Նախագիծը կապ չունի ռազմավարական փաստաթղթերի՝ Հայաստանի վերափոխման ռազմավարություն 2050, Կառավարության 2021-2026թթ. ծրագրի, ոլորտային և/կամ այլ ռազմավարությունների հետ:       
Այս կապակցությամբ հայտնում ենք, որ ՀՀ կառավարության կողմից ընդունվող որոշումները չեն կարող չբխել ՀՀ կառավարության կողմից ընդունված ռազամավարական փաստաթղթերից, ուստի առաջարկում ենք բացահայտել կապը վերը նշված ռազմավարական փաստաթղթերի հետ:
	Չի ընդունվել։  
Նախագծի ընդունմամբ ապահովվում է արդեն իսկ ընդունված միջոցառման համար ֆինանսական միջոցների հատկացումը և որևէ կապ չունի ռազմավարական փաստաթղթերի կամ կառավարության ծրագրի հետ։ 
Ընդ որում,  Կառավարության 2021 թվականի  նոյեմբերի 11-ի նիստում ընդունված  (N 1832-Լ)՝ միջոցառման մեջ փոփոխություն նախատեսող նախագծի հիմնավորման մեջ ևս բացակայում էր այդ կապը։ 



